જીવિકાની ટચલી આંગળીનો નખ સુધીનો ભાગ કપાઈ ગયો ત્યાર બાદ સ્કૂલ-મૅનેજમેન્ટે તેને હૉસ્પિટલમાં લઈ જવાને બદલે આંગળી પર માત્ર રૂનો ટુકડો લપેટીને સ્કૂલમાં જ બેસાડી રાખી હતી. આંગળીનો કપાયેલો ભાગ બરફ ભરેલી પ્લાસ્ટિકની એક કોથળીમાં રાખવામાં આવ્યો હતો. ત્યાં સુધી જીવિકાને પીડાથી કણસતી હાલતમાં રાખવામાં આવી હતી. બાદમાં જીવિકાના પરિવારે તેને કાંદિવલી (વેસ્ટ)ની એક પ્રાઇવેટ હૉસ્પિટલમાં ઍડ્મિટ કરી ત્યાં સુધી તે પીડાથી કણસતી હતી. ત્યાંથી તેને અંધેરીની કોકિલાબેન હૉસ્પિટલમાં શિફ્ટ કરવામાં આવી હતી જ્યાં તેની સારવાર ચાલી રહી છે.